CELEX: 52020DP0023
Language: lv
Date: 2020-01-30 00:00:00
Title: Eiropas Parlamenta 2020. gada 30. janvāra lēmums par priekšlikumu Eiropas Banku iestādes (EBI) izpilddirektora iecelšanai (N9-0003/2020 – C9-0006/2020 – 2020/0901(NLE))

17.8.2021   
            
            
               LV
            
            
               Eiropas Savienības Oficiālais Vēstnesis
            
            
               C 331/46
            
         
      P9_TA(2020)0023
      Eiropas Banku iestādes izpilddirektora iecelšana
      Eiropas Parlamenta 2020. gada 30. janvāra lēmums par priekšlikumu Eiropas Banku iestādes (EBI) izpilddirektora iecelšanai (N9-0003/2020 – C9-0006/2020 – 2020/0901(NLE))
      (Apstiprināšana)
      (2021/C 331/08)
      
         Eiropas Parlaments,
      
                  —
               
               
                  ņemot vērā Eiropas Banku iestādes Uzraudzības padomes 2020. gada 14. janvāra priekšlikumu (C9–0006/2020),
               
            
                  —
               
               
                  ņemot vērā Eiropas Parlamenta un Padomes 2010. gada 24. novembra Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (1),
               
            
                  —
               
               
                  ņemot vērā Parlamenta 2019. gada 14. marta rezolūciju par dzimumu līdzsvaru, izvirzot kandidātus amatiem ES ekonomikas un monetāro lietu jomā (2),
               
            
                  —
               
               
                  ņemot vērā Parlamenta 2020. gada 16. janvāra rezolūciju par Ekonomiskās un monetārās savienības institūcijām un struktūrām: iespējamā interešu konflikta novēršana pēc nodarbinātības publiskajā sektorā (3),
               
            
                  —
               
               
                  ņemot vērā Reglamenta 131. pantu,
               
            
                  —
               
               
                  ņemot vērā Ekonomikas un monetārās komitejas ziņojumu (A9-0008/2020),
               
            
                  A.
               
               
                  tā kā pašreizējais Eiropas Banku iestādes izpilddirektors ir paziņojis par atkāpšanos no amata, sākot ar 2020. gada 31. janvāri;
               
            
                  B.
               
               
                  tā kā 2020. gada 14. janvārī Eiropas Banku iestādes Uzraudzības padome, īstenojot atklātu atlases procedūru, ierosināja iecelt Gerry Cross izpilddirektora amatā uz piecu gadu pilnvaru termiņu saskaņā ar Regulas (ES) Nr. 1093/2010 51. panta 2. un 3. punktu;
               
            
                  C.
               
               
                  tā kā Ekonomikas un monetārā komiteja 2020. gada 22. janvārī noturēja Gerry Cross uzklausīšanu, kurā viņš uzstājās ar ievadpaziņojumu un pēc tam atbildēja uz komitejas locekļu jautājumiem,
               
            
               
                  1.
               
               
                  atsakās apstiprināt Gerry Cross iecelšanu par Eiropas Banku iestādes izpilddirektoru un prasa atsaukt šo priekšlikumu un piedāvāt Parlamentam citu kandidatūru;
               
            
               
                  2.
               
               
                  uzdod priekšsēdētājam šo lēmumu nosūtīt Padomei, Komisijai, Eiropas Banku iestādei un dalībvalstu valdībām.
               
            
         (1)  OV L 331, 15.12.2010., 12. lpp.
      
      
         (2)  Pieņemtie teksti, P8_TA(2019)0211.
      
         (3)  Pieņemtie teksti, P9_TA(2020)0017.